IMISLab/GreekWikipedia huggingface dataset:
Λαϊκό Κόμμα Νότιου Τιρόλου

Το Λαϊκό Κόμμα Νοτίου Τιρόλο (γερμανικά:Südtiroler Volkspartei, SVP· Ιταλικά:Partito Popolare Sudtirolese, PPS) είναι ένα τοπικιστικό Χριστιανοδημοκρατικό πολιτικό κόμμα ενεργό στην Ιταλική επαρχία του Νοτίου Τιρόλο. Ιδρυμένο το 1945, το SVP εκπροσωπεί τον Γερμανόφωνο πληθυσμό της επαρχίας, καθώς και τους ομιλητές της γλώσσας λαντίνο. Το SVP είναι ένα πολυποίκιλο κόμμα που περιλαμβάνει Χριστιανοδημοκράτες, συντηρητικούς, σοσιαλδημοκράτες και φιλελεύθερους. Από την πρώτη εκλογική αναμέτρηση του Επαρχιακού Συμβουλίου το 1948, το κόμμα κέρδιζε την απόλυτη ή σχετική πλειοψηφία σε κάθε εκλογική αναμέτρηση. Η καλύτερη επίδοσή του ήταν 67,8% το 1948, το χείριστο του ήταν 48,1% στις επαρχιακές εκλογές του 2008. Το κόμμα ήταν επί μακρό χρονικό διάστημα σε συμμαχία με την Χριστιανική Δημοκρατία (και το Ιταλικό Σοσιαλιστικό Κόμμα) μέχρι το 1994 και αργότερα με κάποια από τα διάδοχά κόμματα του, περιλαμβανομένου του Ιταλικού Λαϊκού Κόμματος και της Δημοκρατικής Ένωσης του Άλτο Άντιτζε.

 Στις επαρχιακές εκλογές του 2003 το SVP κέρδισε 55,6% των ψήφων και 21 επαρχιακούς βουλευτές σε σύνολο 35. Ο Λούις Ντούρνβαλντερ, Πρόεδρος της Επαρχίας από το 1989, επέστρεψε για τέταρτη φορά στο αξίωμα, επικεφαλής του συνασπισμού που αποτελείται από τους Δημοκράτες της Αριστεράς και μια τοπική συμμαχία μεταξύ του Democracy is Freedom – The Daisy και της Union of Christian and Centre Democrats. In the 2004 European Parliament election the SVP formed an electoral alliance with The Olive Tree. The party's share of votes fell for the first time down 50%, stopping at 46.7% (–9.3% from 1999, mainly because of the big win of the Greens (13.2%, +6.5%). However Michl Ebner was elected MEP with more than 90,000 preferences and a Green, Sepp Kusstatscher (a former member of the internal left of the SVP), was elected too. Στις 2006 general election the party was part of the winning coalition The Union and garnered three senators and four deputies, which included one for its sister-party in Trentino, the Trentino Tyrolean Autonomist Party. Ιστορία των 60 χρόνων του SVP, 1945–2005(Γερμανικά) Περιφέρεια Μπολτζάνο – Ιστορικό Αρχείο (Ιταλικά) Περιφέρεια Trentino Alto-Adige – Εκλογές Αρχειοθετήθηκε 2010-05-24 στο Wayback Machine. (Ιταλικά) Περιφεριακή διοίκηση Μπολτζάνο – Εκλογές (Ιταλικά) Cattaneo Institute – Archive of Election Data Κόμματα και εκλογές στην Ευρώπη – Περιφέρεια Μπολτζάνο (Αγγλικά) Υπουργείο Εσωτερικών Ιταλίας - Ιστορικό Αρχείο Εκλογών (Ιταλικά) Günther Pallaver, Πολιτικά κόμματα στο Alto Adige από το 1945 έως το 2005 (νεκρός σύνδεσμος) Anton Holzer, Die Südtiroler Volkspartei, Kulturverlag, Thaur (Tyrol) 1991, ISBN 9783853951570 Joachim Goller, Die Brixner Richtungen. Die Südtiroler Volkspartei, das katholische Lager und der Klerus, Studienverlag, Innsbruck/Wien/Bozen 2007, ISBN 9783706542307 Επίσημος ιστότοπος Wirtschaft faction Arbeitnehmer faction Landwirtschaft faction
Δημήτριος Χριστογιάννης

Ο Δημήτριος Χριστογιάννης του Διονυσίου (γενν. στην Κατερίνη στις 18 Αυγούστου 1957) είναι Έλληνας γιατρός με ειδικότητα ακτινολόγου και πολιτικός. Εξελέγη βουλευτής με τη Νέα Δημοκρατία στην Πιερία το Μάιο και τον Ιούνιο του 2012. Σύζυγός του είναι η ιατρός Ιωσηφίνα Μπαρμπέρα με την οποία απέκτησε έναν γιο. .

 Παιδί προσφύγων, σπούδασε Ιατρική στο Παλέρμο της Ιταλίας. Εργάστηκε στο νοσοκομείο της Κατερίνης και στο ΑΧΕΠΑ της Θεσσαλονίκης. Διετέλεσε διοικητής στο αντικαρκινικό Νοσοκομείο Θεσσαλονίκης Θεαγένειο, από το 2007 έως το 2009. Συνέγραψε πολλά επιστημονικά έργα και έλαβε μέρος σε ακτινολογικά συνέδρια στην Ελλάδα και στο εξωτερικό. Ήταν ιδρυτικό στέλεχος της ΔΑΠ-ΝΔΦΚ του Πανεπιστημίου του Παλέρμου. Πολιτεύτηκε με τη Νέα Δημοκρατία. Στις νομαρχιακές εκλογές του 1998 εξελέγη Νομαρχιακός Σύμβουλος και επανεξελέγη στις εκλογές των ετών 2002 και 2006. Υπηρέτησε ως Αντινομάρχης Υγείας Πρόνοιας, Γεωργίας, Δημόσιας Διοίκησης, Παιδείας, Πολιτισμού, Τουρισμού, Αθλητισμού και Ισότητας της Νομαρχίας Πιερίας. Εξελέγη για πρώτη φορά βουλευτής στις εκλογές που διεξήχθησαν το Μάιο του 2012 και επανεξελέγη τον Ιούνιο του 2012 συγκεντρώνοντας στην τελευταία εκλογική αναμέτρηση 5.143 σταυρούς. Είναι μέλος πολλών κοινοβουλευτικών επιτροπών, μεταξύ των οποίων και της υποεπιτροπής για τη μελέτη και αντιμετώπιση του προβλήματος των ναρκωτικών. Βιογραφικό Αρχειοθετήθηκε 2013-05-19 στο Wayback Machine.
Μπίλι Κίντμαν

Ο Πίτερ Άλαν Γκράνερ, Jr. (γεννημένος στις 11 Μαΐου 1974) είναι ένας Αμερικανός επαγγελματίας παλαιστής, εκπαιδευτής παλαιστών και παραγωγός επαγγελματικής πάλης, περισσότερο γνωστός με το ψευδώνυμο Μπίλι Κίντμαν. Αυτή την περίοδο είναι εκπαιδευτής και παραγωγός στην εταιρεία πάλης WWE.

 Tο 1994, ξεκίνησε την ενασχόλησή του με το κατς, όταν εκπαιδεύτηκε από τον Άφα Ανοάι τον πρεσβύτερο μέλος της ομάδας των "Άγριων Σαμόανς". Έως και το 1996 εμφανίστηκε σε διάφορες μικρές εταιρείες επαγγελματικής πάλης σε όλες τις Πολιτείες της Αμερικής. Το 1996 συμφώνησε με το World Championship Wrestling, τότε η νούμερο ένα εταιρεία, αφού είχε ξεπεράσει σε τηλεθεάσεις και το WWF. Εκεί κατέκτησε τρεις φορές το Πρωτάθλημα Ευκίνητων Παλαιστών και τρεις φορές Ομαδικούς τίτλους, δύο με τον Ρέι Μιστέριο και μια με τον Κόναν. Με το κλείσιμο της εταιρείας το 2001, συνέχισε στον νέο ιδιοκτήτη της, την εταιρεία WWE. Εκεί κατέκτησε άλλες τέσσερις φορές το Πρωτάθλημα Ευκίνητων Παλαιστών και μια φορά το Ομαδικό Πρωτάθλημα WWE με τον Πολ Λόντον. Τον Ιούλιο του 2005 αποδεσμεύτηκε από το WWE και συνέχισε στην ανεξάρτητη σκηνή, έως το 2010 που επέστρεψε σε ρόλο παραγωγού και εκπαιδευτή. Προφίλ στο OWoW.com Προφίλ στο WWE.com
Ούλι Λόμελ

Ο Ούλι Λόμελ (Ulli Lommel, 21 Δεκεμβρίου 1944 – 2 Δεκεμβρίου 2017) ήταν Γερμανός ηθοποιός και σκηνοθέτης, γνωστός για τις πολλές συνεργασίες με τον Ράινερ Βέρνερ Φασμπίντερ και τη σχέση του με το κίνημα του Νέου γερμανικού Κινηματογράφου. Ο Λόμελ πέρασε χρόνο στο Το Εργοστάσιο και ήταν δημιουργικός συνεργάτης του Άντι Γουόρχολ, με τον οποίο έκανε αρκετές ταινίες και έργα τέχνης. Από το 1977 έζησε και εργάστηκε στις Ηνωμένες Πολιτείες, που έγραψε, σκηνοθέτησε και πρωταγωνίστησε σε πάνω από 50 ταινίες.

 Γεννήθηκε στο Τσίλεντσιγκ (σημερινό Σούλετσιν στη Πολωνία) το 1944, λίγες εβδομάδες πριν από την άφιξη του Κόκκινου Στρατού. Η οικογένεια του εγκατέλειψε την πόλη, τυλίγοντας το μωρό Ούλι σε ένα ρολό χαλιού. Ο πατέρας του, ο Λούντβιχ, ήταν δημοφιλής ραδιοφωνική προσωπικότητα. Η μητέρα του ήταν η ηθοποιός Κάρλα φαν Κλιφ. Ενώ ζούσε στο Μπαντ Ναουχάιμ ως έφηβος, έκανε εμφανίσεις με τον Έλβις Πρίσλεϊ. Ο Λόμελ ξεκίνησε την κινηματογραφική του καριέρα ως ηθοποιός στις αρχές της δεκαετίας του 1960. Μια από τις πρώτες ταινίες που έπαιξε ήταν η Fanny Hill του Ρους Μέγιερ, στην οποία πρωταγωνίστησε μαζί με τον ιταλό ηθοποιό Ταμί Ρομάν. Το 1969, εμφανίστηκε στο σκηνοθετικό ντεμπούτο του Ράινερ Βέρνερ Φασμπίντερ η Αγάπη είναι πιο κρύα από το Θάνατο. Η ταινία, μια υπαρξιακή φιλμ νουάρ, έλαβε μεικτές προς αρνητικές κριτικές στο Διεθνές Φεστιβάλ Κινηματογράφου Βερολίνου το 1969, αλλά το καστ ως σύνολο κέρδισε βραβείο στο γερμανικά Βραβεία Κινηματογράφου το 1970. Haytabo (1971) The Tenderness of Wolves (1973) Adolf and Marlene (1977) Cocaine Cowboys (1979) (πρωταγωνιστής: Τζακ Πάλανς) Blank Generation (1978) The Boogeyman (1980) The Devonsville Terror (1983) Olivia, also known as Double Jeopardy and Prozzie (1983) Strangers in Paradise (1984) Revenge of the Stolen Stars (1985) I.F.O.: Identified Flying Object (1987) Overkill (1987) Cold Heat (1989) WarBirds (1989) The Big Sweat (1991) Marilyn, My Love (1994) Daniel – Der Zauberer (2004) Zombie Nation (2005) Zodiac Killer (2005) B.T.K. Killer (2005) Green River Killer (2005) Killer Pickton (2005) Diary of a Cannibal (2006) The Raven (2006) Black Dahlia (2006) Curse of the Zodiac (2007) The Tomb (2007) Borderline Cult (2007) Killer Nurse (aka: Angel of Death 2007) Nightstalker (2007) Baseline Killer (2008) Son of Sam (2008) Dungeon Girl (2008) (επίσης γνωστή: Blood Dungeon, 2012) Absolute Evil (2008) D.C. Sniper (2009) Mondo Americana (2015) Factory Cowboys: Working with Warhol (2018) Queen of Rio (2018) Genus X (2018) Fanny Hill (1964) Final PMP (1968) Η αγάπη είναι πιο κρύα από τον θάνατο (1969) The American Soldier (1970) Rio das Mortes (1970) Whity (1971) Beware of a Holy Whore (1971) Welt am Draht (World on a Wire) (1973) Effi Briest (1974) Satan's Brew (1976) Chinese Roulette (1976) Shadow of Angels (1976) Strangers in Paradise (1984) Revenge of the Stolen Stars (1985) Hors Saison (1992) Every Minute Is Goodbye (1996) Bloodsuckers (1998) Daniel – Der Zauberer (2004) Factory Cowboys: Working with Warhol (2018) Queen of Rio (2018) Genus X (2018) Anglia (1970) Whity (1971) Con la música a otra parte (1975) The Boogeyman (1980) Fassbinder in Hollywood (2002) Daniel – Der Zauberer (2004)
Καρλόττα Φρειδερίκη του Μεκλεμβούργου-Σβερίν

Η Καρλόττα Φρειδερίκη (γερμ. Karlota Friederike, 4 Δεκεμβρίου 1784 - 13 Ιουλίου 1840) από τον Οίκο του Μεκλεμβούργου ήταν κόρη του Μεγάλου Δούκα του Μεκλεμβούργου-Σβερίν και με τον γάμο της έγινε πριγκίπισσα διαδόχου της Δανίας.

 Ήταν η δεύτερη κόρη του Φρειδερίκου Φραγκίσκου Α΄ του Μεκλεμβούργου-Σβερίν και της Λουίζας των Βέττιν, κόρης του Ιωάννη Αυγούστου της Σαξονίας-Γκότα-Άλτενμπουργκ. Παντρεύτηκε το 1806 τον Χριστιανό Η΄, τότε διάδοχο, της Δανίας και είχε τέκνα: Χριστιανός-Φρειδερίκος 1807. Φρειδερίκος Ζ΄ 1808-1863, βασιλιάς της Δανίας.Η Καρλόττα Φρειδερίκη κατηγορήθηκε για μοιχεία και ο γάμος λύθηκε το 1810. Το 1815 ο Χριστιανός έκανε δεύτερο γάμο (με την κόρη της εξαδέλφης του), χωρίς να αποκτήσει απογόνους και το 1839 έγινε βασιλιάς της Δανίας. Rodari, Paolo (11 July 2019). "Caso Orlandi, il fratello Pietro: "Tombe aperte e trovate vuote: incredibile"". La Repubblica (in Italian). Rome. Retrieved 11 July 2019. Reynolds, James (11 July 2019). "Emanuela Orlandi search: Empty tombs fail to solve Vatican mystery". BBC News. Vatican City. Retrieved 11 July 2019. Bramsen, Bo, "Ferdinand og Caroline", Politikens Förlag, Köpenhamn 1969
Περιοχή Μασάσι

Η Περιοχή Μασάσι (Αγγλικά: Masasi District, Σουαχίλι: Wilaya ya Masasi), είναι μία από τις έξι περιοχές στη Περιφέρεια Μτουάρα (Mtwara Region) της Τανζανίας. Συνορεύει στα Βόρεια με το Περιφέρεια Λίντι (Lindi Region), Ανατολικά με την Περιοχή Νεουάλα (Newala District), στα Νότια με τον Ποταμό Ρουβούμα (Ruvuma River) και τη Μοζαμβίκη και Δυτικά με την Περιοχή Νανυούμπου (Nanyumbu District). Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Μασάσι (Masasi District) ήταν 247.993 άτομα και στην πόλη Μασάσι (Masasi town) ο πληθυσμός ήταν 102.696 άτομα.[1]

 Το Επαρχιακό Προφίλ Μασάσι (Masasi District Profile), το Επαρχιακό Συμβούλιο Μασάσι (Masasi District Council) είναι μεταξύ των επτά Συμβουλίων που περιλαμβάνονται στην Περιφέρεια Μτουάρα (Mtwara Region). Η περιοχή βρίσκεται μεταξύ 100 και 200 μοιρών νοτίως του ισημερινού και 360 και 380 μοιρών ανατολικώς του Greenwich. Η Περιοχή συνορεύει στα Βόρεια με την Περιφέρεια Λίντι (Lindi Region), στα Ανατολικά με την Νεουάλα (Newala District), στα Νότια με τον Ποταμό Ρουβούμα (Ruvuma River) και τη Μοζαμβίκη και στα Δυτικά η Περιοχή Νανυούμπου (Nanyumbu District). Η έδρα του συμβουλίου βρίσκεται 210 χλμ. δυτικά του Δήμου Μτουάρα (Mtwara Municipality), που είναι και τα Περιφερειακά γραφεία (Regional headquarters). Το επαρχιακό συμβούλιο του Μασάσι (Masasi district council), περικυκλώνει το κοινοτικό συμβούλιο του Μασάσι (Masasi town council), το οποίο άρχισε τις εργασίες του τον Ιούλιο του 2012. Το Συμβούλιο έχει Πέντε (5) διοικητικούς Τομείς, είκοσι τρία (23) Τμήματα, 159 χωριά και 864 οικισμούς με συνολική έκταση 4.005,91 km² και κατέχει σε φυσικό μέγεθος το 20,8% ολόκληρης της Περιφέρειας. Διοικητικά, η Περιοχή Μασάσι (Masasi District), χωρίζεται σε δύο εκλογικές περιφέρειες και οι οποίες είναι: η εκλογική περιφέρεια Μασάσι (Masasi) και η εκλογική περιφέρεια Λουλίντι (Lulindi).Το Συμβούλιο απαρτίζεται από 31 Συμβούλους και, από τους οποίους οι 22 είναι άνδρες και οι 9 γυναίκες. Σύμφωνα με την Εθνική Απογραφή του 2002, έδειξε ότι η Περιοχή είχε συνολικό πληθυσμό 307.211 άτομα, με ετήσιο ρυθμό 2,1 τοις εκατό, πριν από τη διάσπαση των Συμβουλίων. Επί του παρόντος, ο πληθυσμός είναι 260.856 σύμφωνα με την Εθνική Απογραφή του πληθυσμού κατά το 2012, όπου οι 125.151 ήταν άρρενες και 135.705 γένους θηλυκού. Η Επαρχία Μασάσι (Masasi District), διαιρείται διοικητικά σε 22 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012): Διοικητικές υποδιαιρέσεις της Τανζανίας Περιφέρεια Μτουάρα Παραπομπές σημειώσεων (Αγγλικά) Αγροτικά Προϊόντα Υψηλής Ποιότητας Μασάσι (συνεταιρισμός καλλιεργητών κάσιους).
Νίκος Κατσικοκέρης

Ο Νίκος Κατσικοκέρης είναι ένας Έλληνας Ποδοσφαιριστής. Γεννήθηκε στις 19 Ιουνίου 1988 στην Αμφιλοχία και η φυσική του θέση είναι κεντρικός επιθετικός. Έχει αγωνιστεί σε όλες τις εθνικές κατηγορίες. Στην Α' Εθνική μετράει 36 συμμετοχές και 7 τέρματα.

 Έκανε τα πρώτα του ποδοσφαιρικά βήματα στην γενέτειρα του Στάνο της Αμφιλοχίας, ξεκινώντας την ποδοσφαιρική του σταδιοδρομία από την Αναγέννηση Στάνου, με τη φανέλα της οποίας αγωνίστηκε στο τοπικό πρωτάθλημα. Το 2005 και στην ηλικία των 17 ετών μεταπήδησε στον Παναιτωλικό, ξεκινώντας την επαγγελματική του ποδοσφαιρική καριέρα. Στη συνέχεια, αγωνίστηκε κατά σειρά με τους Τηλυκράτη Λευκάδας και Κερατσίνι στην Δ' Εθνική. Το 2009 μετακόμισε στον Πλατανιά, με τη φανέλα του οποίου αγωνίστηκε 2 χρονιές στη Γ' Εθνική και σκόραρε συνολικά 19 γκολ σε 58 αγώνες. Οι καλές εμφανίσεις του δεν πέρασαν απαρατήρητες και το 2011 υπέγραψε στον Εργοτέλη, με τη φανέλα του οποίου έκανε ντεμπούτο στην Α' Εθνική. Το καλοκαίρι του 2012, η ΑΕΚ τον απέκτησε από τους Κρητικούς έναντι 150.000 ευρώ. Με τη φανέλα της ΑΕΚ έκανε ντεμπούτο στις 1 Σεπτεμβρίου του ίδιου έτους στον εκτός έδρας αγώνα με τη Skoda Ξάνθη.Τον Αύγουστο του 2013 υπέγραψε συμβόλαιο συνεργασίας με τον Πανθρακικό, όπου αγωνίστηκε επίσης στην Α' Εθνική. Τον Ιανουάριο του 2014 μεταγράφηκε στον Παναιγιάλειο και τον Δεκέμβριο του 2014 αποκτήθηκε από τον Παναργειακό. Το καλοκαίρι του 2015 μεταγράφηκε στον Ερμή Ζωνιανών, με τη φανέλα του οποίου αγωνίστηκε στην Γ' Εθνική και έχοντας πετύχει 16 τέρματα αναδείχθηκε 2ος σκόρερ του 4ου ομίλου.Το καλοκαίρι του 2016 επέστρεψε ξανά στον Εργοτέλη, με τον οποίο αγωνίστηκε στην Γ' Εθνική και κατέκτησε το πρωτάθλημα του 4ου ομίλου και την άνοδο, ενώ αναδείχθηκε και πρώτος σκόρερ του 4ου ομίλου με σύνολο 18 τερμάτων. Το καλοκαίρι του 2017 πήρε μεταγραφή στον Εθνικό Πειραιά, με τη φανέλα του οποίου πέτυχε 7 τέρματα και αναδείχθηκε πρώτος σκόρερ της ομάδας και τρίτος σκόρερ στον 6ο όμιλο της Γ' Εθνικής, ενώ κατέκτησε επίσης το πρωτάθλημα 6ου ομίλου και συμμετείχε στα μπαράζ ανόδου. Το καλοκαίρι του 2018 μεταγράφηκε στον Α.Ο. Επισκοπής, ομάδα Γ' Εθνικής και με τη φανέλα της ομάδας του Ρεθύμνου αναδείχθηκε πρώτος σκόρερ του ομίλου με 14 τέρματα. Το καλοκαίρι του 2019 πήρε μεταγραφή στον Ο.Φ. Ιεράπετρας. Για την αγωνιστική του παρουσία την περίοδο 2010-2011 πήρε δύο βραβεία από τον Π.Σ.Α.Π.. Αναδείχθηκε καλύτερος ποδοσφαιριστής της Football League 2 στον Νότιο Όμιλο και πρώτος σκόρερ στην Football League 2 στον Νότιο Όμιλο. Το προφίλ του Νίκου Κατσικοκέρη στο transfermarkt Αρχειοθετήθηκε 2014-01-09 στο Wayback Machine. Mεγάλο αφιέρωμα στον ποδοσφαιριστή του Πλατανιά, Νίκο Κατσικοκέρη Αυτός είναι ο Νίκος Κατσικοκέρης Προφίλ στο Transfermarct.co.uk Προφίλ στο onsports.gr Προφίλ στο footballzz.com Προφίλ στο guardian Κατσικοκέρης: "Ο Λίνεν μας έκανε μαχητές" «Ακόμη δεν το έχουμε συνειδητοποιήσει» ΝΙΚΟΣ ΚΑΤΣΙΚΟΚΕΡΗΣ: ΤΟ ΕΙΧΕ ΠΡΟΒΛΕΨΕΙ O πρώτος σκόρερ της Football League 2, Νίκος Κατσικοκέρης, μίλησε στο scorernews.gr για τον Πλατανιά, αλλά και για τον μεγάλο δικό του στόχο!
Γουίλ Χάτσερ

Ο Γουίλιαμ «Γουίλ» Ντα Κορέαν Χάτσερ (William "Will" Da Corean Hatcher, γενν. 8 Αυγούστου 1984) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για το Περιστέρι.

 Η επαγγελματική σταδιοδρομία του Χάτσερ άρχισε το 2006. Υπέγραψε το πρώτο του συμβόλαιο με την Ντράγκονς Ρέντορφ της 2ης κατηγορίας Γερμανίας. Στη συνέχεια, έπαιξε στις ΚΣΟ Σιμπίου, ΜΚ Ντέτσιν, Κεραυνό Στροβόλου, Χάποελ Γκιλμπόα Γκαλίλ, ΠΑΟΚ, Λε Αβρ και Σπιρού Σαρλερουά. Στις 8 Οκτωβρίου 2015, υπέγραψε σύμβαση με την πρώην ομάδα του, τον ΠΑΟΚ.Την 1η Αυγούστου 2016, υπέγραψε μονοετές συμβόλαιο με την Παρτίζαν.Στις 11 Ιουνίου 2017, υπέγραψε με την ιταλική Ντίναμο Σάσαρι.Στις 6 Αυγούστου 2018, επέστρεψε για τρίτη φορά στον ΠΑΟΚ.Στις 22 Ιουλίου 2019, υπέγραψε μονοετές συμβόλαιο με το Περιστέρι. Ο ξάδελφος του Χάτσερ, Τσάρλι Μπελ, έπαιξε επίσης κολεγιακή καλαθοσφαίριση στο Πολιτειακό Πανεπιστήμιο του Μίσιγκαν, με τους Μίσιγκαν Στέιτ Σπάρτανς και έπαιξε και στο ΝΒΑ, με τους Φοίνιξ Σανς, Ντάλας Μάβερικς, Μιλγουόκι Μπακς και Γκόλντεν Στέιτ Ουόριορς. Επίσημος ιστότοπος Αρχειοθετήθηκε 2020-01-15 στο Wayback Machine. Προφίλ στους Μαϊλαμι Ρέντχοκς Προφίλ Αρχειοθετήθηκε 2017-08-18 στο Wayback Machine. στο draftexpress.com Προφίλ στο eurobasket.com Προφίλ στο eurocupbasketball.com Προφίλ στο esake.gr Προφίλ στο realgm.com
Σόντα Ράιμς

Η Σόντα Λιν Ράιμς (αγγλικά: Shonda Lynn Rhimes, 13 Ιανουαρίου, 1970) είναι Αμερικανή τηλεοπτική παραγωγός, σεναριογράφος και συγγραφέας. Είναι γνωστή ως η δημιουργός, σεναριογράφος, παραγωγός και showrunner της τηλεοπτική ιατρικής δραματικής σειράς Grey's Anatomy, το spin-off Private Practice, και το πολιτικό θρίλερ Scandal, τα οποία έχουν προβληθεί στο ABC. Η Ράιμς έχει επίσης ασχοληθεί ως παραγωγός των τηλεοπτικών σειρών: Off the Map, How to Get Away with Murder, και The Catch.Το 2007, η Ράιμς συμπεριλήφθηκε στη λίστα 100 Ανθρώποι Βοηθούν στη Διαμόρφωση του Κόσμου του περιοδικού Time. Το 2015 δημοσίευσε τα απομνημονεύματα, Χρονιά του Ναι: Πώς να Χορέψεις, να Σταθείς στον Ήλιο, και Να είσαι ο εαυτός σου.

 Η Ράιμς γεννήθηκε στο Σικάγο, Ιλλινόις, ως η κόρη της P. Vera (Κάιν), μιας διευθύντριας πανεπιστημίου, και του Ilee Rhimes, Jr., ενός καθηγητή πανεπιστημίου. η μητέρα της παρακολουθούσε το Κολλέγιο Ντάρτμουθ, ενώ μεγάλωνε τα έξι παιδιά της και κέρδισε ένα Διδακτορικό στην εκπαιδευτική διοίκηση, το 1991, ο πατέρας της, ο οποίος είναι κάτοχος MBA, ήταν ο διευθυντής πληροφορικής στο Πανεπιστήμιο της Νότιας Καλιφόρνια μέχρι το 2013.Η Ράιμς ζούσε στο Πάρκο Νότιου Δάσους (τώρα University Park, Illinois), με τους δύο μεγαλύτερους αδερφούς και τρεις αδερφές. Έχει πει ότι της άρεσε από μικρή ηλικία να αφηγείται ιστορίες και ότι ο χρόνος που δαπάνησε ως εθελόντρια σε νοσοκομείο , ενώ βρισκόταν ακόμη στο λύκειο της προκάλεσε το ενδιαφέρον περί ιατρικής. Η Σόντα Ράιμς έχει κερδίσει μια Χρυσή Σφαίρα και ήταν υποψήφια για τρία Βραβεία Emmy. Έχει επίσης κερδίσει βραβεία από το writer's Guild of America, Παραγωγών Guild of America, και του Σκηνοθέτη Συντεχνία της Αμερικής. Παρακάτω είναι μια πλήρης λίστα.
Ρικάρντο Τζιακόνι

Ο Ρικάρντο Τζιακόνι (Riccardo Giacconi, 1931-2018) ήταν Ιταλοαμερικανός αστροφυσικός, από τους θεμελιωτές της αστρονομίας ακτίνων Χ, που τιμήθηκε με το Βραβείο Νόμπελ Φυσικής το 2002. Το μεγαλύτερο μέρος της σταδιοδρομίας του ήταν στο Πανεπιστήμιο Τζονς Χόπκινς των ΗΠΑ, ενώ διετέλεσε και γενικός διευθυντής στο Ευρωπαϊκό Νότιο Αστεροσκοπείο.

 Ο Τζιακόνι γεννήθηκε στη Γένοβα της Ιταλίας στις 6 Οκτωβρίου 1931 και αποφοίτησε από το Πανεπιστήμιο του Μιλάνου προτού εγκατασταθεί στις ΗΠΑ για να σταδιοδρομήσει στον χώρο της αστροφυσικής. Επειδή οι ακτίνες Χ που προέρχονται από ουράνιες πηγές απορροφώνται από τη γήινη ατμόσφαιρα πριν φθάσουν στην επιφάνεια της Γης, η εκτόξευση ανιχνευτών ακτίνων Χ στο διάστημα ήταν απαραίτητη για αστρονομικές παρατηρήσεις στις ακτίνες Χ. Μελετώντας αυτό το πρόβλημα, ο Τζιακόνι εργάσθηκε για την ανάπτυξη κατάλληλων ελαφρών οργάνων που θα μπορούσαν να καταγράψουν αστρονομικές πηγές ακτίνων Χ από το διάστημα. Αυτά εκτοξεύθηκαν με υποτροχιακές πτήσεις πυραύλων από το 1957 μέχρι τις αρχές της δεκαετίας του 1960, και στη συνέχεια με τον πρώτο τεχνητό δορυφόρο έρευνας στην αστρονομία ακτίνων Χ, τον Uhuru (1970-1973). Η πρωτοποριακή έρευνα του Τζιακόνι συνεχίσθηκε το 1978 με το «Αστεροσκοπείο Αϊνστάιν» (HEAO-2), το πρώτο τηλεσκόπιο ακτίνων Χ με πλήρεις δυνατότητες απεικονίσεως που τοποθετήθηκε στο διάστημα (1978-1982), και αργότερα με το Αστεροσκοπείο ακτίνων Χ Τσάντρα, που εκτοξεύθηκε το 1999 και λειτουργεί ακόμα. Ο Τζιακόνι έθεσε την εμπειρία του στην υπηρεσία και της οπτικής αστρονομίας, καθώς υπήρξε ο πρώτος ιστορικά διευθυντής του Επιστημονικού Ινστιτούτου Διαστημικού Τηλεσκοπίου, που είναι το κέντρο επιστημονικών παρατηρήσεων για το Διαστημικό τηλεσκόπιο Χαμπλ, καθώς και γενικός διευθυντής στο Ευρωπαϊκό Νότιο Αστεροσκοπείο (ESO) από το 1993 μέχρι το 1999. Ο Τζιακόνι δίδαξε φυσική και αστρονομία στο Πανεπιστήμιο Τζονς Χόπκινς στη Βαλτιμόρη από το 1982. Απεβίωσε στις 9 Δεκεμβρίου 2018. Ο Τζιακόνι βραβεύθηκε με το Βραβείο Νόμπελ Φυσικής το 2002 «για την πρωτοπόρο συμβολή του στην Αστροφυσική, η οποία οδήγησε στην ανακάλυψη των πηγών των κοσμικών ακτίνων Χ». Το Βραβείο μοιράσθηκε μεταξύ του Τζιακόνι και των Μασατόσι Κοσίμπα και Ρέιμοντ Ντέιβις. Εκτός από αυτό, ο Τζιακόνι τιμήθηκε με τα: Βραβείο Αστρονομίας Helen B. Warner (1966) Μετάλλιο Μπρους της Αστρονομικής Εταιρείας του Ειρηνικού (1981) Βραβείο Χάινεμαν για την Αστροφυσική (1981) Χρυσό Μετάλλιο της Βασιλικής Αστρονομικής Εταιρείας (1982) Βραβείο Βολφ Φυσικής (1987) Εθνικό Μετάλλιο Επιστήμης (2003) Ο αστεροειδής 3371 Τζιακόνι, που ανακαλύφθηκε το 1955
Γαλλικό Ινστιτούτο Ελλάδος

Το Γαλλικό Ινστιτούτο Ελλάδος (γαλλικά: Institut français de Grèce ή IFG), παλαιότερα γνωστό ως Γαλλικό Ινστιτούτο Αθηνών (γαλλικά: Institut français d’Athènes ή IFA), είναι οργανισμός πολιτιστικής δράσης και συνεργασίας που ιδρύθηκε το 1907. Το Γαλλικό Ινστιτούτο Ελλάδος διαθέτει άλλα τρία ιδρύματα, στη Λάρισα, την Πάτρα και τη Θεσσαλονίκη. Επί του παρόντος, το Γαλλικό Ινστιτούτο παραμένει ο κύριος χώρος για τις γαλλοελληνικές πολιτιστικές και επιστημονικές ανταλλαγές και όργανο συνεργασίας μεταξύ των δύο χωρών. Κεντρικός σκοπός του Ινστιτούτου είναι η προώθηση της ελληνογαλλικής συνεργασίας στον πολιτισμό και την εκπαίδευση.

 Το Ινστιτούτο ιδρύθηκε το 1907 ως συμπληρωματικό της Γαλλικής Σχολής Αθηνών, το οποίο είναι ένα γαλλικό πανεπιστημιακό ίδρυμα που ιδρύθηκε το 1846. Μέχρι το 1981, οπότε άνοιξε το Γαλλοελληνικό Λύκειο στην Αγία Παρασκευή, το Γαλλικό Ινστιτούτο παρείχε πρωτοβάθμια και δευτεροβάθμια γαλλόφωνη εκπαίδευση. Έχει ασκήσει την επιρροή του όχι μόνο μέσω των πολιτιστικών του δραστηριοτήτων αλλά και μέσω της υπηρεσίας εκδόσεων του. Στις πολιτικές παρεμβάσεις του συγκαταλέγεται η παροχή υποτροφιών στους πολιτικούς πρόσφυγες του «Ματαρόα», μεταξύ των οποίων βρισκόταν ο φιλόσοφος Κορνήλιος Καστοριάδης. Σήμερα το Ινστιτούτο βρίσκεται στην οδό Σίνα 31. Οι χώροι εκδηλώσεων, συσκέψεων, διδασκαλίας και αναψυχής του κτηρίου, φιλοξενούν πολυάριθμες πολιτιστικές, επιστημονικές και άλλες εκδηλώσεις. Το Ινστιτούτο διοργανώνει κατά την άνοιξη, στην Αθήνα και στη συνέχεια στη Θεσσαλονίκη, το Φεστιβάλ Γαλλόφωνου Κινηματογράφου Ελλάδος.
Μπινίνγκ

Το Μπινίνγκ (γερμανικά: Μπίνινγκεν‎, Φραγκονικά της Λωρραίνης: Μπάινινγκε) είναι μια κοινότητα στο νομό Μοζέλ της διοικητικής περιοχής Γκραντ Εστ στη βορειοανατολική Γαλλία. Το χωριό ανήκει στην διακοινοτική περιοχή του Παιΰ ντε Μπιτς.

 Το χωριό βρίσκεται σε κεκλιμένο έδαφος στα σύνορα μεταξύ δασών και ανοιχτών περιοχών, στο κέντρο του πρώην καντονιού Ρορμπάκ-λε-Μπιτς. Δέκα περίπου αρχαιολογικοί χώροι δείχνουν ότι η περιοχή έχει καταληφθεί από την Γαλλορωμαϊκή περίοδο. Το Μπινίνγκ αναφέρθηκε το 1351 ως Μπίνινγκεν, μετά το όνομα Μπίνο, ένα γερμανικό ανδρικό όνομα. Το χωριό αποτελούσε μέρος της έπαυλης του Μπιτς, και στα μέσα του 14ου αιώνα, παραχωρήθηκε ως φέουδο στον Ζεράρ ντε Ουαρσμπέργκ. Μέσα στη Ρωμαιοκαθολική Εκκλησία, το χωριό οργανώθηκε ως μία παραφυαδική ενορία του Ρορμπάκ, στην οποία διορίστηκε ένας Αρχιεπίσκοπος το 1821. Η εκκλησία Μπινίνγκ, που είναι αφιερωμένη στην Γέννηση της Παρθένου, κατασκευάστηκε λίγο αργότερα, προκειμένου να αντικαταστήσει το παρεκκλήσι του 18ου αιώνα, αν και το καμπαναριό προστέθηκε μόλις το 1846. Το χωριό βομβαρδίστηκε τον Δεκέμβριο του 1944 και τον Ιανουάριο του 1945, αν και εξακολουθεί να περιέχει αρκετές αρχαίες κατοικίες και πολυάριθμους μνημειακούς σταυρούς, συμπεριλαμβανομένου ενός στην παρυφή του Σεμάν ντε Σμιττβιλλέρ που είναι ο παλαιότερος στο Παιΰ ντε Μπιτς, που χρονολογείται από το 1629. Κατάλογος κοινοτήτων της Μοζέλ Στατιστικά στοιχεία του INSEE
Κώστας Μαλουμίδης

Ο Κώστας Μαλουμίδης (γεννηθείς στην Έδεσσα, 4 Μαρτίου 1956) είναι Έλληνας πρώην ποδοσφαιριστής και νυν προπονητής ποδοσφαίρου. Ξεκίνησε την καριέρα του από την ομάδα νέων του Εδεσσαϊκού και έπειτα πήρε μετεγγραφή για την ΑΕΛ στην Α' Εθνική Κατηγορία (σημερινή Σούπερ Λιγκ).

 Ο Κώστας Μαλουμίδης ή το «Μαύρο φτερό» όπως ήταν το παρατσούκλι του έκανε το ντεμπούτο στην Α' Εθνική Κατηγορία με την ομάδα της ΑΕΛ στις 7 Οκτωβρίου του 1979, στον εκτός έδρας αγώνα της ΑΕΛ με την Δόξα Δράμας, όπου πέρασε σαν αλλαγή στο 36’ λεπτό. Με την ομάδα της ΑΕΛ ο Μαλουμίδης είχε 154 συμμετοχές σε αγώνες πετυχαίνοντας και 27 γκολ. Κατέκτησε τον άτυπο τίτλο του δευτεραθλητή με την ομάδα της ΑΕΛ το 1983, ενώ συμμετείχε βασικός στους τελικούς κυπέλλου Ελλάδος τις χρονιές 1982 και 1984 με αντίπαλο τον Παναθηναϊκο, όπου η ΑΕΛ όμως δεν κατάφερε να κερδίσει. Το 1984 πήρε μεταγραφή για τον Ηρακλή Θεσσαλονίκης όπου παρέμεινε μέχρι το 1988 συμμετέχοντας βασικός σε 72 αγώνες πετυχαίνοντας και 12 γκολ. Με την Εθνική ομάδα είχε μόνο 3 συμμετοχές την περιόδο 1983-1984. Ο Μαλουμίδης έγινε για πρώτη φορά προπονητής την σεζόν 2016-2017 με την ομάδα του Εδεσσαϊκού Ο Κώστας Μαλουμίδης στο national-football-teams.com
Λουίζα Καρολίνα της Έσσης-Κάσσελ

Η Λουίζα Καρολίνα της Έσσης-Κάσσελ (Prinzessin Louise Caroline von Hessen-Kassel, 28 Σεπτεμβρίου 1789 - 13 Μαρτίου 1867) ήταν η σύζυγος του Φρειδερίκου Γουλιέλμου του Σλέσβιχ-Χόλσταϊν-Σόντερμπουργκ-Γκλύξμπουργκ και μητέρα του Χριστιανού Θ΄ της Δανίας.

 Γεννήθηκε στις 28 Σεπτεμβρίου 1789 στο Γκόττορπ του Δουκάτου του Σλέσβιχ και ήταν κόρη του Καρόλου της Έσσης-Κάσσελ και της Λουίζας της Δανίας, κόρης του Φρειδερίκου Ε΄ της Δανίας. Η Λουίζα Καρολίνα παντρεύτηκε το 1810 τον Φρειδερίκο Γουλιέλμο του Σ.Χ.Σ.Γκλύκσμπουργκ και μαζί απέκτησαν παιδιά: Λουίζα Μαρία 1810-1869. Φρειδερίκη 1811-1902, παντρεύτηκε τον Αλέξανδρο Κάρολο του Άνχαλτ-Μπέρνμπουργκ. Κάρολος 1813-1878, δούκας του Σ.Χ.Σ.Γκλύκσμπουρκ. Φρειδερίκος 1814-1885, δούκας του Σ.Χ.Σ.Γκλύκσμπουρκ. Γουλιέλμος 1816-1893. Χριστιανός Θ΄ 1818-1906, βασιλιάς της Δανίας. Λουίζα 1820-1894, ηγουμένη του Ίτσεχοε. Ιούλιος 1824-1903, πρίγκιπας του Σ.Χ.Σ.Γκλύξμπουργκ. Ιωάννης 1825-1911, πρίγκιπας του Σ.Χ.Σ.Γκλύξμπουργκ. Νικόλαος 1828-1849, πρίγκιπας του Σ.Χ.Σ.Γκλύξμπουργκ.Απεβίωσε στο Μπάλενστατ της Σαξονίας στις 13 Μαρτίου 1867, σε ηλικία 77 ετών. 28 Σεπτεμβρίου 1789 – 26 Ιανουαρίου 1810: Η Γαληνοτάτη Υψηλότητα Πριγκίπισσα Λουίζα Καρολίνα της Έσσης-Κάσσελ 26 Ιανουαρίου 1810 – 25 Μαρτίου 1816: Η Γαληνοτάτη Υψηλότητα Η Κληρονομική Πριγκίπισσα του Σλέσβιχ-Χόλσταϊν-Σόντερμπουρκ-Μπεκ 25 Μαρτίου 1816 – 6 Ιουλίου 1825: Η Γαληνοτάτη Υψηλότητα Η Δούκισσα του Σλέσβιχ-Χόλσταϊν-Σόντερμπουρκ-Μπεκ 6 Ιουλίου 1825 – 17 Φεβρουαρίου 1831: Η Γαληνοτάτη Υψηλότητα Η Δούκισσα του Σλέσβιχ-Χόλσταϊν-Σόντερμπουρκ-Γκλύξμπουργκ 17 Φεβρουαρίου 1831 – 13 Μαρτίου 1867: Η Γαληνοτάτη Υψηλότητα Η Χήρα Δούκισσα του Σλέσβιχ-Χόλσταϊν-Σόντερμπουρκ-Γκλύξμπουργκ
Βραβεία Αμερικανικής Ακαδημίας Κινηματογράφου 2015

Η 88η Απονομή των Βραβείων της Ακαδημίας Κινηματογράφου, γνωστά κυρίως ως Βραβεία Όσκαρ, τίμησε τις καλύτερες ταινίες του 2015. Η απονομή πραγματοποιήθηκε στις 28 Φεβρουαρίου 2016 στο Θέατρο Ντόλμπι στο Χόλιγουντ της Καλιφόρνια και οικοδεσπότης της τελετής ήταν ο Κρις Ροκ. Οι υποψηφιότητες ανακοινώθηκαν στις 14 Ιανουαρίου 2016 από την πρόεδρο της Ακαδημίας Σέριλ Μπουν Άιζακς, τους σκηνοθέτες Γκιγιέρμο Ντελ Τόρο και Ανγκ Λι και τον ηθοποιό Τζον Κραζίνσκι..

 Σπάικ Λι Τζίνα Ρόουλαντς Ντέμπι Ρέινολντς 12: Η επιστροφή 10: Mad Max: Ο δρόμος της οργής 7: Η διάσωση 6: Η γέφυρα των κατασκόπων, Carol, Spotlight: Όλα στο φως 5: Το μεγάλο σορτάρισμα, Star Wars: Η δύναμη ξυπνάει 4: Το κορίτσι από τη Δανία, Το δωμάτιο 3: Brooklyn, Οι μισητοί οκτώ, Sicario: Ο εκτελεστής 2: Από μηχανής, Τα μυαλά που κουβαλάς, Steve Jobs 6: Mad Max: Ο δρόμος της οργής 3: Η επιστροφή 2: Spotlight: Όλα στο φως Επίσημη ιστοσελίδα των Βραβείων Όσκαρ Επίσημη ιστοσελίδα της Αμερικανικής Ακαδημίας Κινηματογραφικών Τεχνών και Επιστημών
ΦΚ Τορπέντο Ζοντίνο

Η ΦΚ Τορπέντο Ζοντίνο είναι μια ποδοσφαιρική ομάδα της Λευκορωσίας με έδρα το Ζοντίνα. Συμμετέχει στο Πρωτάθλημα ποδοσφαίρου Λευκορωσίας. Ιδρύθηκε το 1961. Έδρα της ομάδας είναι το Torpedo Stadium χωρητικότητας 3020 θεατών.

 Η ομάδα ιδρύθηκε το 1961, με την επωνυμία "Ρακέτα" («Ракета») και βασικό σπόνσορα το ομώνυμο εργοστάσιο αυτοκινήτων της Λευκορωσίας. Ο πρώτος αγώνας στην ιστορία του ποδοσφαιρικού συλλόγου πραγματοποιήθηκε στις 6 Μαΐου 1962. Κατά τις πρώτες δεκαετίες της ζωής της, η ομάδα αγωνίζονταν στις χαμηλότερες κατηγορίες. Η αναγέννηση της ομάδας συνδέεται με το όνομα του Γιάκοβ Σαπίρι, του προπονητή που την οδήγησε στην κορυφαία κατηγορία το 2001.Το 2012, ο σύλλογος τερμάτισε τελευταίος στην Πρέμιερ Λιγκ και κατόρθωσε να παραμείνει στην κατηγορία μέσω αγώνων μπαράζ. Τον Σεπτέμβριο του 2019, ο Γιούρι Πούντους ανέλαβε προπονητής της ομάδας και το 2020 οδήγησε τον σύλλογο στην τρίτη θέση του πρωταθλήματος, την καλύτερη θέση που έχει καταλάβει ποτέ στο πρωτάθλημα Λευκορωσίας. Κύπελλο Λευκορωσίας Νικητής (1): 2016 Φιναλίστ (1): 2010Σούπερ Καπ Λευκορωσίας Φιναλίστ (2): 2011, 2017 Επίσημη ιστοσελίδα (Ρωσικά) Torpedo Zhodino at EUFO.DE Torpedo Zhodino at Football-Lineups.com
Όγκνιεν Γιάραμαζ

Ο Όγκνιεν Γιάραμαζ ( σερβικά: Огњен Јарамаз‎ Κρούσεβατς, 1 Σεπτεμβρίου 1995) είναι Σέρβος επαγγελματίας καλαθοσφαιριστής. Με ύψος 1.93 μέτρων, αγωνίζεται στη θέση του σούτινγκ γκαρντ στην Παρτίζαν Βελιγραδίου.

 Άρχισε να παίζει μπάσκετ σε ένα σύλλογο με έδρα την πόλη Νάπρεντακ Κρούσεβατς όπου έμεινε μέχρι το 2006. Στη συνέχεια πήγε στην Παρτιζάν, παίζοντας για τις κατηγορίες νέων. Το καλοκαίρι του 2013 υπέγραψε συμβόλαιο με τη Μέγκα Βιζούρα Δόθηκε δανεικός στη Σμεντέρεβο 1953 για την περίοδο 2013–14, όπου έκανε την πρώτη επαγγελματική συμμετοχή του. Επέστρεψε στη Μέγκα Βιζούρα το καλοκαίρι του 2014. Αποχώρησε από την Μέγκα μετά το τέλος της περιόδου 2016-17. Στις 3 Ιανουαρίου 2018, ο Γιάραμαζ υπέγραψε εκ νέου με την Μέγκα.Τον Ιούνιο του 2018, υπέγραψε διετές συμβόλαιο με την Σαν Πάμπλο Μπούργος. Στις 2 Ιουλίου 2021, υπέγραψε με την Μπάγερν Μονάχου του Πρωταθλήματος Γερμανίας (BBL) και της Ευρωλίγκα. Στις 19 Φεβρουαρίου 2023, κατέκτησε το κύπελλο Γερμανίας, αφού η Μπάγερν επικράτησε στον τελικό της Όλντενμπουργκ 90-78.Στις 13 Ιουλίου 2023, ανακοινώθηκε η επιστροφή του στην Παρτίζαν Βελιγραδίου για δύο χρόνια. Στις 22 Ιουνίου 2017, ο Γιάραμαζ επιλέχθηκε με την 58η συνολική επιλογή στο ντραφτ του NBA του 2017 από τους Νιου Γιορκ Νικς. Έπαιξε για τους Νικς κατά τη διάρκεια του Σάμερ Λιγκ του ΝΒΑ του 2017. Μέγκα Κύπελλο Σερβίας: (2016) Παρτίζαν Βελιγραδίου 2x Κύπελλο Σερβίας: (2019, 2020) Μπάγερν Μονάχου Κύπελλο Γερμανίας: (2023) Ο μεγαλύτερος αδελφός του, Νεμάνια, είναι επίσης επαγγελματίας καλαθοσφαιριστής. Ο Όγκνιεν Γιάραμαζ στο aba-liga.com Ο Όγκνιεν Γιάραμαζ στο draftexpress.com Ο Όγκνιεν Γιάραμαζ στο fiba.com
Μπουφατίς

Το Μπουφατίς (αραβικά: بوفاطيس, βερβαρικά: ⴱⵓⴼⴰⵟⵉⵙ), γνωστό ως Σαιν-Λουί (γαλλικά: Saint-Louis) κατά τη διάρκεια της γαλλικής αποικιακής περιόδου, είναι κοινότητα στη Βιλάγια του Οράν, στην Αλγερία.

 Η ονομασία του οικισμού προέρχεται από την ρίζα «[ΦΤΣ]». Ετυμολογικά, πρόκειται για γενική, επίσης αναφερόμενη ως ονοματικός προσδιορισμός, του βερβερικού ουσιαστικού «αφατίς» (βερβερικά: ⴰⴼⴰⵜⵉⵙ). Συνεπώς, ο όρος «Μπουφατίς» έχει ως σημασία «υγρός αγρός» ή «βάλτος».
Γεώργιος Μαλάκης

Ο Γιώργος Μαλάκης (του Νικολάου και της Σουλτάνας, γεννημένος στην Βλάστη Κοζάνης) ήταν πολιτικός μηχανικός απόφοιτος της Φυσικομαθηματικής Σχολής του Εθνικού Πανεπιστημίου (1921), καθώς και του Πολυτεχνείου του Βερολίνου (Technische Hochschule Berlin-Charlottenburg)(1926), ο οποίος εργάστηκε από το 1926 ως ελεύθερος επαγγελματίας στη ΘεσσαλονίκηΉταν μεγαλύτερος αδελφός του ποιητή Χρήστου Μαλάκη (ψευδ. Χρήστος Ντάλιας), ιδρυτή του περιοδικού Νέα Πορεία. Στα ώριμα χρόνια δραστηριοποιήθηκε επαγγελματικά και στην Αθήνα.

 Μέγαρο Σαπουνά (Ι. Δημητριάδη)(σε συνεργασία με τον Γ. Ζωγράφο),Έτος Κατασκευής 1926, Μητροπόλεως & Αγ. Σοφίας, Θεσσαλονίκη Οικοδομή στην Πλάτωνος (σε συνεργασία με τον Γ. Ζωγράφο), Έτος κατασκευής 1926, Πλάτωνος 7, Θεσσαλονίκη Μέγαρο Καραγκούνη (πρώην Β. Παπαδόπουλου) (σε συνεργασία με τον Γ. Ζωγράφο), Έτος Κατασκευής 1927, Οδός Αγ. Σοφίας, Θεσσαλονίκη Πολυκατοικία Γ. Γραμματικού (σε συνεργασία με τον Γ. Ζωγράφο), Έτος Κατασκευής 1928, Τσιμισκή & Χρυσοστόμου Σμύρνης, Θεσσαλονίκη Οικία στην Αμύντα, Έτος κατασκευής 1928, (σε συνεργασία με τον Γ. Ζωγράφο), Αμύντα 16, Θεσσαλονίκη Πολυκατοικία στην Τάσκου Παπαγεωργίου (σε συνεργασία με τον Γ. Ζωγράφο), Έτος κατασκευής 1929, Τάσκου Παπαγεωργίου 9, Θεσσαλονίκη Πολυκατοικία Γ. Μαλάκη-Γ. Παπαμανώλη, Έτος Κατασκευής 1930, Λεωφ. Νίκης 37 & Βογατσικού 1, ΘεσσαλονίκηΚτίριο του μοντέρνου κινήματος της εποχής του ΄30 με χρήση της καμπύλης γραμμής στη γωνία του κτιρίου. Στο ισόγειο στεγάζεται από το 1963, το ιστορικό καφεζαχαροπλαστείο, σήμερα Καφέ “Αχίλλειον”. Οικία Χατζηγώγου (σε συνεργασία με τον Γ. Ζωγράφο), Έτος κατασκευής 1930, Οδός Θέτιδος, Αρετσού, Ν. Κρήνη, Θεσσαλονίκη Οικοδομή Βενιζέλου & Ολύμπου, Έτος Κατασκευής δεκ. 1930, (σε συνεργασία με τον Γ. Ζωγράφο), Οδός Βενιζέλου 76 & Ολύμπου, Θεσσαλονίκη Οικοδομή Αλ. Κλεανθίδη (σε συνεργασία με τον Γ. Ζωγράφο), Έτος Κατασκευής 1932, Οδός Ολύμπου 69, Θεσσαλονίκη Οικοδομή στην Τσιμισκή (σε συνεργασία με τον Γ. Ζωγράφο), Έτος Κατασκευής 1932, Οδός Τσιμισκή 57, Θεσσαλονίκη Οικοδομή Β. Παπαδόπουλου (σε συνεργασία με τον Γ. Ζωγράφο), Έτος Κατασκευής 1934, Οδός Αγ. Σοφίας, Θεσσαλονίκη Οικοδομή Κομπούλη (σε συνεργασία με τον Γ. Ζωγράφο), Έτος Κατασκευής 1937, Οδός Αγ. Σοφίας 60 & Φιλίππου 48, Θεσσαλονίκη
Έβα Γιουσκιέβιτς

Η Έβα Γιουσκιέβιτς (πολωνικά: Ewa Juszkiewicz) (γενν. 3 Σεπτεμβρίου 1984, Γκντανσκ) είναι Πολωνή σουρεαλίστρια ζωγράφος. Είναι απόφοιτος της Ακαδημίας Καλών Τεχνών στο Γκντανσκ και της Ακαδημίας Καλών Τεχνών «Γιαν Ματέικο» της Κρακοβίας. Θεωρείται μια από τις πιο γνωστές σύγχρονες Πολωνές καλλιτέχνιδες.

 Μεταξύ 2004 και 2009, η Γιουσκιέβιτς σπούδασε στην Ακαδημία Καλών Τεχνών στο Γκντανσκ. Είναι μέλος της συλλογικότητας AAA Tanie Wizualki.Ανάμεσα στα χαρακτηριστικά γνωρίσματα των έργων της Γιουσκιέβιτς είναι τα σουρεαλιστικά γυναικεία πορτρέτα, εμπνευσμένα από κλασικούς πίνακες του 18ου και του 19ου αιώνα. Είναι αξιοσημείωτη για την κάλυψη των προσώπων των θεμάτων των πορτρέτων της με δέσμες μαλλιών, λουλούδια, κοχύλια ή υφάσματα. Με την επανερμηνεία των φλαμανδικών αριστουργημάτων, η Γιουσκιέβιτς επιδιώκει να επανορθώσει τις ιστορικές αποτυχίες στην καλλιτεχνική απεικόνιση των γυναικών που συχνά υποβιβάζονταν σε κάτι περισσότερο από ανώνυμα αντικείμενα ομορφιάς. Σύμφωνα με την κριτικό τέχνης Λουτσία Λόνγκι, η Γιουσκιέβιτς «διέλυσε αυτά τα παλιά παραδείγματα που έκρυβαν την προσωπικότητα μιας γυναίκας και οραματίστηκε έναν νέο ρόλο για αυτές» προσθέτοντας ότι «Αποδομώντας τον αρχικό πίνακα, αποδομεί τις συμβάσεις πίσω από αυτόν».Το 2013, της απονεμήθηκε το Grand Prix στην Διετής Έκθεση Bielska Jesień, η οποία διοργανώθηκε από την Galeria BWA στη Μπιέλσκο-Μπιάουα της Πολωνίας, για τα δύο πορτρέτα της: Κορίτσι με μπλε και χωρίς τίτλο (Μετά τον Ρόχιερ φαν ντερ Βάιντεν).Το 2014 συμπεριλήφθηκε στο βιβλίο 100 Ζωγράφοι του Αύριο που εκδόθηκε από τις εκδόσεις Thames & Hudson, σε σχετική συζήτηση για τους πιο υποσχόμενους νέους ζωγράφους στον κόσμο. Το 2018, εμφανίστηκε στην κατάταξη Kompas Młodej Sztuki που συνέταξε η εφημερίδα Rzeczpospolita σε συνεργασία με μια σειρά από γκαλερί σύγχρονης τέχνης στην Πολωνία. Τον Μάιο του 2022, ο πίνακας της του 2019 με τίτλο Πορτρέτο μιας κυρίας (Μετά τον Λουί-Λεοπόλντ Μπουαγί) πουλήθηκε για 1,56 εκατομμύρια δολάρια σε δημοπρασία στις Ηνωμένες Πολιτείες. Όλα τα έσοδα από την πώληση δόθηκαν στο Μουσείο Ιστορίας των Πολωνοεβραίων της Βαρσοβίας. Όπως παρατηρεί η Άνα Μαρία Σέλις, σε αυτό το έργο η καλλιτέχνις καταπιάνεται με το πρόβλημα της ιστορικής διαγραφής των γυναικών μέσα από μια μοναδική και ανατρεπτική τεχνική. Δηλώνει περαιτέρω ότι «Η αντιπαράθεση του κλασικού στυλιζαρίσματος με το υποβλητικό θέμα μιας γυναίκας που το κεφάλι είναι πλήρως τυλιγμένο πυροδοτεί νέες αφηγήσεις γύρω από απεικονίσεις της θηλυκότητας και αποδομεί το παρελθόν για να δημιουργήσει νέους διαλόγους». Πολιτισμός της Πολωνίας Γυναίκες στην τέχνη Σύγχρονη τέχνη
Βασιλούδι Θεσσαλονίκης

Το χωριό Βασιλούδι βρίσκεται κοντά στην λίμνη Κορώνεια. Στο χωριό υπάρχει γήπεδο με γρασίδι, δύο εκκλησίες (παλιά και νέα), κοινοτικό κατάστημα, νηπιαγωγείο, γήπεδα μπάσκετ και τένις, χώροι παιχνιδιού για παιδιά καθώς και αρκετές εμπορικές και ψυχαγωγικές επιχειρήσεις.

 Το χωριό βρίσκεται σε πλαγιά, με την βόρεια πλευρά του να είναι πιο χαμηλά και να εφάπτεται στην εθνική οδό Θεσσαλονίκης-Σταυρού, ενώ η νότια πλευρά του βρίσκεται ψηλότερα και εφάπτεται με δασάκι. Διοικητικά ανήκει στον Δήμο Λαγκαδά, της Περιφέρειας Κεντρικής Μακεδονίας και έχει περίπου 673 μόνιμους κατοίκους. Στην ανατολική πλευρά του χωριού υπάρχει ρέμα το οποίο όταν έχει ροή δημιουργεί μικρό καταρράκτη στην τοποθεσία της Αγίας Παρασκευής. Το ρέμα αυτό ενώνεται με το ρέμα του διπλανού χωριού και τελικά εκβάλει στην λίμνη Κορώνεια. Δίπλα στην πλατεία του χωριού υπάρχει κτήριο που χρησιμοποιείται ως νηπιαγωγείο. Οι υπόλοιποι μαθητές εξυπηρετούνται με σχολικό λεωφορείο που τους μεταφέρει στο Δημοτικό Σχολείο Γερακαρούς ή στο Γυμνάσιο-Λύκειο Λαγκαδικίων. Ιωάννης Ταχματζίδης, δήμαρχος του Λαγκαδά Μόλις λίγα μέτρα ανατολικά του χωριού, υπάρχει ένας οικισμός με όνομα «Νέος Οικισμός». Το εκκλησάκι της Αγίας Παρασκευής στην νότια πλευρά του χωριού. Ο καταρράκτης, το ποτάμι και η πηγή που βρίσκονται μόλις λίγα μέτρα από το εκκλησάκι της Αγίας Παρασκευής. Το πάρκο και η παιδική χαρά που βρίσκονται στην δυτική έξοδο του χωριού. Το δασάκι, στην νότια μεριά του χωριού.
Rock the Nations

Το Rock the Nations είναι το όγδοο στούντιο άλμπουμ του βρετανικού χέβι μέταλ συγκροτήματος Saxon, το οποίο κυκλοφόρησε τον Οκτώβριο του 1986 μέσω της δισκογραφικής εταιρείας "ΕΜΙ".Οι πωλήσεις του "Rock the Nations" ήταν χαμηλότερες σε σύγκριση με τους προηγούμενους δίσκους του συγκροτήματος και χαρακτηριστικό είναι το γεγονός ότι είναι ο τελευταίος δίσκος των Saxon, ο οποίος ανέβηκε στο Top-40 των βρετανικών τσαρτ.Πριν τις ηχογραφήσεις του δίσκου, ο μπασίστας Στηβ Ντώσον αποχώρησε από το συγκρότημα, με αποτέλεσμα τα μέρη του μπάσου να ηχογραφηθούν από τον τραγουδιστή Μπιφ Μπάιφορντ, ο οποίος έπαιζε μπάσο πριν αναλάβει το μικρόφωνο του συγκροτήματος. Για τις ζωντανές εμφανίσεις των Saxon, τη θέση του μπασίστα ανέλαβε ο Πωλ Τζόνσον.Στα τραγούδια "Party 'til You Puke" και "Northern Lady" συμμετείχε ο Έλτον Τζον.

 Rock the Nations (Byford, Quinn, Oliver, Glockler) - 4:40 Battle Cry (Byford, Quinn, Oliver, Glockler) - 5:26 Waiting for the Night (Byford, Glockler) - 4:51 We Came Here to Rock (Byford, Quinn, Oliver, Glockler) - 4:18 You Ain't No Angel (Byford, Quinn, Oliver, Glockler) - 5:28 Running Hot (Byford, Quinn, Oliver, Dawson, Glockler) - 3:35 Party 'til You Puke (Byford, Quinn, Oliver, Glockler) - 3:25 Empty Promises (Byford, Quinn, Oliver, Glockler) - 4:09 Northern Lady (Byford, Quinn, Oliver, Glockler) - 4:42 Rock the Nations (άλμπουμ) Επίσημη κυκλοφορία: 13 Οκτωβρίου 1986 Rock the Nations (σινγκλ) Επίσημη κυκλοφορία: Νοέμβριος 1986 Northern Lady (σινγκλ) Επίσημη κυκλοφορία: Ιανουάριος 1987 Το Rock the Nations ηχογραφήθηκε από τους εξής μουσικούς: Μπιφ Μπάιφορντ - φωνητικά Γκράχαμ Όλιβερ - κιθάρα Πωλ Κουήν - κιθάρα Πωλ Τζόνσον - μπάσο Νάιτζελ Γκλόκλερ - τύμπανα Αμερικανικά τσαρτ Γερμανικά τσαρτ Σουηδικά τσαρτ
Κάνιστρο

Το κάνιστρο είναι ένα σκεύος για την μεταφορά υγρών. Παλαιότερα τα κάνιστρα ήταν αποκλειστικά από λαμαρίνες κατασκευασμένα όπως λαμαρίνα χαλκού η σίδερου, σήμερα είναι συνήθως από πλαστικά όπως PP ή PET. Πολλά κάνιστρα είναι ακατάλληλα για τρόφιμα, ενώ δεν είναι τυποποιημένα σε μέγεθος ή χωρητικότητα.

 Το "Wehrmacht-Einheitskanister" για 20 λίτρα καυσίμου στα μέσα της δεκαετίας του 1930 για τη γερμανική Βέρμαχτ και αναπτύχθηκε σχεδόν σε όλες τις ευρωπαϊκές και βορειοαφρικανικές θέατρα του Β 'Παγκοσμίου Πολέμου να βρεθεί. Αυτά τα μεταλλικά κουτιά εξακολουθούν να παράγονται σε μεγάλες ποσότητες σε πολλές χώρες. Μέχρι την ανάπτυξη του τριγώνου της μονάδας βολικό δεξαμενή καυσίμου από δοχείο σφραγίδα λαμαρίνα με ποσότητες 2,5 έως 20 λίτρα, στην πολιτική και στρατιωτική χρήση ήταν κοινή. Η μονάδα του στρατού αποτελείται από ανάγλυφα και τσίγκινα δοχεία και αναπτύχθηκε μετά από πρόσκληση για την 1935/36 και του σιδήρου λειτουργεί εταιρεία Mueller Co Ltd στο Schwelm, Βεστφαλίας, υπό την διεύθυνση του Vinzenz Grünvogel πράσινο. Το 1936 μια σειρά 5.000 μονάδων για τη δοκιμή, ήρθε προς τα στρατεύματα. Η Γενική στρατός απελευθέρωσης (AHM) αριθ. 324 της 8 Ιούλιος του 1937 ήταν η επίσημη έναρξη. Το 1937 έλαβε την τελική του μορφή από την εταιρεία Ambi Budd (ABP). Ακόμη και κατά τη διάρκεια του Δευτέρου Παγκοσμίου Πολέμου, την Ελβετία και την Ιταλία, επίσης, χρησιμοποιείται η μονάδα μπορεί. Επίσης, για το βρετανικό στρατό, έφυγε από το Βρετανικό Υπουργείο Πολέμου για να εισαγάγει πανομοιότυπα δοχεία. Με την απόβαση των Συμμάχων, τον Ιούλιο του 1944, τεράστια ποσά των εμπορευματοκιβωτίων έφτασε στην ευρωπαϊκή ήπειρο. Το πρωτότυπο μοντέλο είχε και στις δύο πλευρές ενός απλού, σε σχήμα σταυρού embossment για την ενίσχυση της πλάκας και έγινε σε περίπου 1941ο Τα νεότερα μοντέλα με βελτιωμένο προφίλ έχει παραχθεί για την γερμανική Βέρμαχτ και των Waffen-SS 1939 - 1945 από 19 κατασκευαστές σε μεγάλες ποσότητες. Από το 1940 υπήρχε επίσης ένα δοχείο μονάδα για 20 λίτρα νερού. Η μονάδα επέτρεψε δοχείο ανεφοδιασμού των οχημάτων, χωρίς την πρόσθετη χρήση του εργαλείου ή χωνί. Τα δοχεία ήταν Βρετανοί και ως σύντμηση ID W ↑ D (για τη βρετανική War Department, που ονομάζεται έτσι από το σύμβολο: «Broad Arrow»), που είναι γνωστές στην καθομιλουμένη ως ονομάζεται Jerrycan. Αν και οι Βρετανοί μπορούν να διαβιβάζονται στις Ηνωμένες Πολιτείες, όπου παράγεται μια άλλη δεξαμενή καυσίμου. Κάνιστρα και δοχεία Κάνιστρο του πορτμπαγκάζ Μηχανή ετκετοκόλησης κανίστρων
Μπουλ τερριέ

Το Μπουλ τερριέ είναι φυλή σκύλου, η οποία ανήκει στην οικογένεια των φυλών τεριέ. Υπάρχει επίσης μια μικρότερη έκδοση αυτής της φυλής, επισήμως γνωστή ως μινιατούρα μπουλ τερριέ. Η φυλή δημιουργήθηκε τον 19ο αιώνα.

 Το πιο αναγνωρίσιμο χαρακτηριστικό σε ένα μπουλ τερριέ είναι το κεφάλι του. Είναι γνωστό ως "κεφάλι σε σχήμα αυγού", όταν παρατηρηθεί από το μέτωπο του. Το κρανίο του είναι σχεδόν επίπεδο. Η μύτη βρίσκεται στην άκρη του κεφαλιού και έχει κλίση προς τα κάτω. Έχει μαύρο χρώμα. Τέλος, το μπουλ τερριέ, έχει καλά ανεπτυγμένα ρουθούνια. Το κάτω σαγόνι είναι βαθύ και ισχυρό. Τα μοναδικά τριγωνικά μάτια είναι μικρά και σκοτεινά. Τα μπουλ τερριέ είναι τα μόνα σκυλιά που έχουν τριγωνικά μάτια. Το σώμα του μπουλ τερριέ είναι γεμάτο και στρογγυλό. Η ουρά του έχει οριζόντια κατεύθυνση. Έχει άσπρο, κόκκινο, κιτρινόφαιο, μαύρο ή στικτό χρώμα, ή κάποιο συνδυασμό των παραπάνω.
Ικάριος ο Αθηναίος

Ο Ικάριος ο Αθηναίος, γνωστός και ως Ικαρίων, ήταν μία από τις αρχαιότερες θρυλικές μορφές που συνδέονται με την Αττική. Θυγατέρα του ήταν η Ηριγόνη. Προς ανάμνησή τους θεσπίστηκε η Αθηναϊκή εορτή της Αιώρας.

 Σύμφωνα με τον μύθο ο Ικάριος φιλοξένησε τον Διόνυσο στο σπίτι του όταν ο θεός επισκέφθηκε την Αττική για να διδάξει στους ανθρώπους την καλλιέργεια της αμπέλου και την παρασκευή του οίνου. Ο Διόνυσος ευχαριστήθηκε από τις περιποιήσεις του και τον δίδαξε την αμπελουργία και την οινοποιία. Επίσης, ο θεός ερωτεύθηκε την κόρη του Ικαρίου, την Ηριγόνη, και απέκτησαν μαζί ένα γιο, τον Στάφυλο. Επιπλέον, χάρισε στον Ικάριο και ένα ασκί κρασί με την εντολή να το κεράσει στους γείτονές του ή σε βοσκούς. Σύμφωνα με άλλη εκδοχή, ο Ικάριος ακολουθώντας τις οδηγίες, καλλιέργησε την άμπελο, γεύθηκε τον καρπό και τον χυμό του καρπού της, και ευφράνθηκε τόσο, ώστε ο ίδιος επεθύμησε να διαδώσει το νέο αγαθό. Γέμισε λοιπόν ασκούς με κρασί και επισκεπτόμενος τα χωριά και τις εξοχές της Αττικής πάνω σε άρμα, ακολουθούμενος από τη σκυλίτσα του, κερνούσε τους γεωργούς και τους βοσκούς. Αλλά όταν οι βοσκοί (ή οι γείτονες) ήπιαν κρασί για πρώτη φορά στη ζωή τους, ζαλίστηκαν και νόμισαν ότι η ζάλη οφειλόταν στο ότι ο Ικάριος τους είχε δηλητηριάσει. Για τον λόγο αυτό τον σκότωσαν και πέταξαν το πτώμα σε ένα βαθύ πηγάδι. Η σκυλίτσα του Ικαρίου, η Μαίρα, ειδοποίησε την Ηριγόνη με τα γαυγίσματά της και την οδήγησε στο άταφο πτώμα του πατέρα της. Τότε η Ηριγόνη, αφού έθαψε τον πατέρα της, από την απελπισία της κρεμάστηκε από ένα δέντρο πάνω από τον τάφο του πατέρα της. Ο Διόνυσος θύμωσε με τους Αθηναίους για τη δολοφονία του Ικαρίου και τους έστειλε μια συμφορά: Οι κόρες τους καταλήφθηκαν από μανία και κρεμάστηκαν κι αυτές. Οι Αθηναίοι ρώτησαν το μαντείο και πήραν την απάντηση ότι ο θεός έπαιρνε εκδίκηση για τον θάνατο του Ικαρίου και της Ηριγόνης. Τότε οι Αθηναίοι εντόπισαν και τιμώρησαν εκείνους που είχαν δολοφονήσει τον Ικάριο, ενώ καθιέρωσαν κατ' εντολή του μαντείου και μία εορτή κάθε καλοκαίρι, την Αιώρα, κατά την οποία κρεμούσαν χωρίς να απαγχονίζουν κόρες πάνω σε δέντρα. Αργότερα, αντικατέστησαν τις κόρες με εικόνες και οι παρθένες της Αττικής ταλαντεύονταν πάνω σε αιώρες (κούνιες) τραγουδώντας. Από τον μύθο του Ικαρίου δημιούργησαν και οι Ρωμαίοι δικό τους αντίστοιχο παρόμοιο μύθο. Ο Ικάριος υποτίθεται ότι μεταφέρθηκε στα ουράνια από τον Δία και είναι ο σημερινός αστερισμός Βοώτης, ή το φωτεινότερο αστέρι του, ο Αρκτούρος. Εξάλλου, ο αστεροειδής 11251 Ικαρίων (11251 Icarion), που ανακαλύφθηκε το 1973, πήρε το όνομά του από τον Ικάριο-Ικαρίωνα. Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969
3051 Ναντόνγκ

Ο Ναντόνγκ (Nantong) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,273. Ανακαλύφθηκε το 1974 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την ομώνυμη μεγαλούπολη της Κίνας, κοντά στη Σαγκάη.

 Η μέση διάμετρος του Ναντόνγκ εκτιμάται σε 13,4 χιλιόμετρα περίπου, ενώ το γεωμετρικό άλβεδό του είναι 0,075 ± 0,023. Ο Ναντόνγκ περιστρέφεται γύρω από τον εαυτό του μία φορά κάθε 3 ώρες και 41 λεπτά, μία μάλλον ταχεία περιστροφή, ακόμα και για αστεροειδή. Τροχιά από το JPL (Java) / Εφημερίδα
Ουλπιανός

Ο Δομίτιος Ουλπιανός (λατινικά: Gnaeus Domitius Annius Ulpianus‎, περ. 170 - 223/228) ήταν Ρωμαίος νομικός και νομοδιδάσκαλος. Γεννήθηκε στην Τύρο της Φοινίκης και δολοφονήθηκε στη Ρώμη από την πραιτωριανή φρουρά του Αλεξάνδρου Σεβήρου.

 Ο Δομίτιος Ουλπιανός ήταν αυτοκρατορικός υπάλληλος και νομοδιδάσκαλος στη Ρώμη, επί αυτοκρατόρων Σεπτιμίου Σεβήρου, Καρακάλλα, Αλεξάνδρου Σεβήρου, και αναφέρεται ως μαθητής του Παπινιανού. Tο 222 εξορίστηκε από τον αυτοκράτορα Ηλιογάβαλο, αλλά την ίδια χρονιά ανακλήθηκε από τον Αλέξανδρο Σεβήρο, όπου διορίστηκε αγορανόμος και στη συνέχεια αρχηγός του πραιτωρίου. Η αυτοκρατορική διαδοχή στη Ρώμη είχε σαν αποτέλεσμα να επικρατήσει αναρχία και ταραχές. Αποκορύφωμα της τεταμένης κατάστασης ήταν η δολοφονία του Δομίτιου Ουλπιανού από την πραιτωριανή φρουρά, παρουσία τού ιδίου τού αυτοκράτορα και της μητέρας του. Ο Ουλπιανός είναι, μαζί με τον Ιούλιο Παύλο (Προυντεντίσσιμο) (Julius Paulus Prudentissimus), από τους κύριους εκπροσώπους του Ρωμαϊκού Δικαίου και συνέγραψε πολυάριθμα έργα. Αναφέρεται μεταξύ των πέντε εγκυροτέρων νομομαθών, των οποίων οι γνώμες τους είχαν δεσμευτική δύναμη για τους δικαστές. Μνημονεύονται κυρίως δύο του σχόλια: Ad edictum - 81 βιβλία και Ad Sabinum - 51 βιβλίαΤην μετακλασική εποχή το έργο του ως νομοδιδάσκαλου εκτιμήθηκε πολύ, κυρίως στον λεγόμενο αναφορικό νόμο του Θεοδοσίου Β΄ και Ουαλεντιανού Γ΄ (βλ. Θεοδοσιανός Κώδικας), του έτους 426. Ο Ουλπιανός αντιπροσωπεύεται στους Πανδέκτες του Ιουστινιανού (βλ. «Νεαραί») με 2.462 χωρία, που είναι σχεδόν το 1/3 όλης της ύλης. ... Δικαιοσύνη είναι η σταθερή και διαρκής βούληση, να αποδίδεις στον καθένα το ίδιον, αυτό δηλαδή που του ανήκει. Τα παραγγέλματα του Δικαίου είναι να ζεις εντίμως, να μην βλάπτεις τον άλλον, να αποδίδεις στον καθένα το ίδιον ... — Πανδέκτης